కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కోహ్లి ఆ కెప్టెన్ ను గుర్తుకు తెస్తున్నాడు: రవిశాస్త్రి
సఫారీ గడ్డ మీద సత్తా చాటిన విరాట్ కోహ్లి.. పాకిస్థాన్ కెప్టెన్ ను మరిపిస్తున్నాడని భారత కోచ్ రవిశాస్త్రి తెలిపాడు. టీమిండియా సారథిపై అతడు ప్రశంసలు గుప్పించాడు.
PTI | Updated:
Mar 5, 2018, 07:48PM IST
కోచ్ రవిశాస్త్రితో విరాట్ కోహ్లి
సఫారీ గడ్డపై బ్యాటింగ్ లో రాణించడంతోపాటు.. కెప్టెన్ గానూ జట్టును విజయపథంలో నిలిపిన విరాట్ కోహ్లిపై టీమిండియా కోచ్ రవిశాస్త్రి మరోసారి ప్రశంసలు గుప్పించాడు. పాకిస్థాన్ కు ప్రపంచ కప్ అందించిన ఇమ్రాన్ ఖాన్ తో కోహ్లిని పోల్చాడు. ‘విరాట్ ఇంకా కెరీర్ ఆరంభంలోనే ఉన్నాడు. అతడింకా యువకుడే. కానీ ఇప్పటికే అత్యుత్తమ ఆటగాళ్లలో ఒకడిగా ఎదిగాడు. అతడు ఇమ్రాన్ ను గుర్తుకు తెస్తున్నాడు. పాకిస్థాన్ దిగ్గజ కెప్టెన్ లోని లక్షణాలు కోహ్లి ఉన్నాయ’ని రవిశాస్త్రి తెలిపాడు.
వన్డేల్లో నంబర్ 1 ఆటగాడిగా కొనసాగుతున్న కోహ్లి.. సౌతాఫ్రికాతో జరిగిన వన్డే సిరీస్ లో 500కిపైగా పరుగులు చేశాడు. సఫారీ గడ్డ మీద ద్వైపాక్షిక వన్డే సిరీస్ లో అత్యధిక పరుగులు చేసిన బ్యాట్స్ మెన్ గా రికార్డ్ నెలకొల్పాడు. ఆరు ఇన్నింగ్స్ ల్లో కోహ్లి వరుసగా.. 112, 46*, 160*, 75, 36, 129* చొప్పున పరుగులు రాబట్టాడు.
Indian captain Virat Kohli with coach Ravi Shastri during a training session at Eden Garden in Kolkata on Monday ahead of the 1st Test Match against Sri Lanka.Photo by Swapan Mahapatra
ఇమ్రాన్ ఖాన్ 1992లో పాకిస్థాన్ కు వరల్డ్ కప్ అందించాడు. ఆ దేశ అత్యుత్తమ క్రికెటర్లలో అతడొకడు. ఇమ్రాన్ తరహాలోనే విరాట్ కూడా ఎప్పుడూ ఆధిక్యం కనబర్చాలనే తపనతోనే ఆడతాడని రవిశాస్త్రి చెప్పాడు.
రెండు నెలల్లోనే ఒకే టూర్లో అతడు 870కిపైగా పరుగులు చేశాడు. ఇది నిజంగా అద్భుతమని కోహ్లిపై కోచ్ ప్రశంసలు గుప్పించాడు. విరాట్ ఆవేశాన్ని తగ్గించుకోవాలని మాజీలు సలహా ఇస్తున్న విషయాన్ని శాస్త్రి దృష్టికి తీసుకురాగా.. వాళ్లు తమ పనేదో తాము చూసుకోవాలని ఘాటుగా బదులిచ్చాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.